Cuneiform Tablet BIN 4 96 (NBC 4020)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na bu-za-zu qí-bi-ma um-ma wa-qur-tum-ma 4 TÚG.ḪI.A ku-nu-ki-a a-na a-sà-nim a-dí-in a-na a-wi-lim u-šé-bi-il₅-ma a-ḫi a-ta be-lí a-ta e-ni-kà lá ta-na-ší-ma lá tù-ḫa-lá-qá-ni ki ma-ṣí lu ki-iš-da-tù-kà tí-de₈-e a-ta-ma ki-ma i-na É-tim e-ri-im e-zi-bi₄-ni a-ḫi a-ta TÚG.ḪI.A a-na KÙ.BABBAR ta-er-ma šé-bi₄-lam ki-ma DINGIR ù e-ṭé-me ta-ga-mì-lu-ma lá a-ḫa-li-qú e-pu-uš